
· 2021eko martxoaren 17ko 2021/001044 Alkatetza Dekretuaren laburpena: « Kirola: kirol-jarduera egonkorrak eta/edo lehiaketak egitea » diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

Kirol elkarte eta klubei, Basauriko Udalaren Elkarteen Erregistroan izena emandako erakundeei, edota udalerriko biztanleei zuzendutako jarduerak edo programak garatzen dituztenei. Hala xedatzen du Oinarri Orokorren 3.3 atalak.

BAZTER UTZITAKOAK:
            Ikastetxeak, elkarteak eta kirol eremukoa ez den beste edozein jarduera.

Bigarrena. Diru-laguntzaren xedea.

Kirol elkarte eta klubek urtero antolatzen dituzten kirol jarduera egonkorrak edota txapelketak sustatzea, eta bultzada ematea Basauriko Udaleko Kirol Atalak antolatutako kirol jardueren osagarriak antolatzen dituzten elkarteei.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.

Laugarrena. Diru-laguntzaren zenbatekoa.

Diru-laguntza 270.000,00 eurokoa da.

Bosgarrena. Eskabideak aurkezteko epea.

Hilabeteko epea egongo da eskabideak aurkezteko, deialdi hau Bizkaiko Aldizkari Ofizialean argitaratzen den biharamunetik zenbatzen hasita.

Seigarrena. Beste datu batzuk.

Zuriketa egiteko epemuga 2022ko urtarrilaren 31 izango da.

Basauri, 2021eko martxoaren 17a.
Asier Iragorri Basaguren. Alkatea.


